"Lawngtlaiah 12-Lawngtlai Chandmary bial MDC by-election, 2024-a vote tlate tluang takin chhiar zawh a ni","1015/2024-2025 2024 Vawkhniahzawn thla ni 1: June ni 27, 2024 (Ningani)-a Lai Autonomous District Council (LADC) hnuaia 12-Lawngtlai Chandmary bial Member of District Council (MDC) seat ruak hnawh khah nana by-election buatsaiha vote tlate chu vawiin chawhma dar 10 khan Lawngtlaia Deputy Commissioner office complex-a counting hall ruahmanah chhiar niin, tluang taka chhiar zawh a ni. Vote chhiar hi he by-election-a Returning Officer, Lawngtlai District Election Officer Pu Cheemala Siva Gopal Reddy kaihhruaina hnuaiah kalpui niin, dawhkan paliah thawh (round) khata chhiar zawh a ni. 12-Lawngtlai Chandmary MDC bial by-election-ah hian vote awm zawng zawng 2,798 (mipa 1,313 leh hmeichhia 1,485) aṭangin Electronic Voting Machine-ah vote 2,014 (mipa 938 leh hmeichhia 1,076) leh postal ballot-ah vote 47, a zavaiin vote 2,061 (73.66%) a tla a ni. Lawngtlai Chandmary bial MDC by-election-ah hian candidate pathum awmin, candidate-te vote hmuh dan chu heti ang hi a ni: 1. Pu F. Hrangtukhuma, ZPM - 876 2. Pu K. Lalawmpuia, BJP - 19 3. Pu C. Lalsawmzuala, MNF - 1,161 4. NOTA - 5 Total Vote Count - 2,061 Returning Officer Pu Cheemala Siva Gopal Reddy chuan vote 1,161 hmutu, Mizo National Front (MNF) candidate Pu C. Lalsawmzuala chu Lawngtlai Chandmary bial MDC thar atan thlan tlin a ni tih puangin, thlan tlin a nihna certificate a hlan nghal a. Pu C. Lalsawmzuala hian amah hnaihtu zawk Pu F. Hrangtukhuma (ZPM) chu vote 285-in a hneh a ni. (Polling station tina vote tlak dan leh candidate-te vote hmuh dan kimchang chu pdf-in upload a ni.) 12-Lawngtlai Chandmary MDC By-Election 2024 Results_010108.pdf Attachment Loading attachment...",Dated: 1 st Jul 24 1:45 PM,https://dipr.mizoram.gov.in/post/lawngtlaiah-12-lawngtlai-chandmary-bial-mdc-by-election-2024-a-vote-tlate-tluang-takin-chhiar-zawh-a-ni